Plokščių kapinės

Plokščių kapinės – veikiančios civilipės kapinės Šakių rajone, Plokščių kaime, viršutinėje Nemuno terasoje, netoli Plokščių bažnyčios (150 m). Posūkyje iš Bažnyčios gatvės link kapinių vartų auga 1925 m. sodintas Nepriklausomybės ąžuolas, pažymėtas koplytstulpiu su Rūpintojėlio skulptūra. Šalia kapinių stovėjo senoji mokykla, 1988 m. perkelta į Rumšiškių liaudies buities muziejų. Jos vietoje pastatytas ąžuolinis atminimo paminklas.

Iki žemės reformos Plokščiai statėsi pakalnėje, Nemuno slėnyje. Čia buvo sutelktos svarbiausios įstaigos, krautuvės. Ant kalno stovėjo tik bažnyčia su atskiru pastatu vikarui, klebonija ir ūkiniais pastatais, poros ūkininkų gyvenamieji namai. Po žemės reformos čia pradėta statyti namus, susiformavo nedidelė gatvelė.  

Plokščių kapinės užima 1,6344 ha plotą.Šakių rajono savivaldybės teritorijoje esančių kapinių sąrašas. Plokščių mstl. (kaimo) civilinės kapinės sakiai.lt Kapinių sklypas ištęsto stačiakampio formos, aptvertas medinių statinių tvora. Kapinės apaugusios brandžiais medžiais. Išsiskiria pagrindinio tako liepų alėja ir keturių aukštaūgių maumedžių grupė aplink vieną iš kapaviečių, kurioje palaidotas kunigas Jonas Naujokaitis. Nors nesama tikslių žinių apie šį dvasininką, jo mirties metus, spėjama, kad maumedžiai buvo pasodinti kunigo garbei, tad šiems maumedžiams galėtų būti apie 90 metų.Neigiama gyventojų reakcija sustabdė medžių kirtimą drg.lt 2025-03-06

Pagrindiniai kapinių vartai mediniai, su trikampiu skersiniu, šoniniais stulpais. Vartų kraštinėse viršūnėse įtaisytos medinės angelų skulptūros, vidurinėje – perpus didesnė šventosios skulptūra. Kapinėse ant T. Glodo kapo pastatytas medinis stogastulpis su keliais išskobtais bareljefais (aut. Leonas Juozonis, 1979 m.).
T. Glodo kapas Plokščių kapinėse limis.lt

 Žymūs palaidojimai 

 Tomas Glodas (1902–1978) – pedagogas, mokyklų direktorius, kraštotyrininkas
 Antanas Gudaitis (1872–1937) – visuomenės veikėjas, knygnešys

 Šaltiniai 

 Nuorodos 



Kategorija:Šakių rajono kapinės
kategorija:Plokščiai